
12.
Előterjesztés a Barcsay Beruházás kapcsán a Progress Kft.-vel kötendő megállapodásról

Előadó: Miakich Gábor polgármester

Szentendre Város Önkormányzat Képviselő-testületének

225/2005. (VI.14.) Kt. sz. határozata:
„Szentendre Város Önkormányzat Képviselő-testülete

(a)
jóváhagyja a Szentendre Város Önkormányzata és a Progress-B ’Kft. között a Szentendre, Kálvária út 18. sz. alatti Barcsay Jenő Általános Iskola rekonstrukciós és bővítési munkáinak elvégzésére 2004. április 19. napján kötött 454-30/2004/VII. számú építési vállalkozási szerződéstől a Progress-B ’Kft. 2004. október 26-án bejelentett elállása nyomán kialakult jogvita jelen határozat mellékletét képező egyezségi megállapodás szerinti egyezség útján történő lezárását;

(b)
felhatalmazza Miakich Gábor polgármestert, hogy a jelen határozat mellékletét képező tartalmú egyezségi megállapodást Szentendre Város Önkormányzata nevében és képviseletében a Progress-B ’Kft-vel aláírja, és az egyezség teljesítéséhez szükséges jognyilatkozatokat megtegye;

(c)
elhatározza a Per-MI Kft. (képviselő: Marosi Imre) műszaki ellenőri megbízásának, valamint Szentendre Város Önkormányzata és a Per-Mi Bt. (átalakulást követően Per-MI Kft.) között a Szentendre, Kálvária út 18. sz. alatti Barcsay Jenő Általános Iskola rekonstrukciós és bővítési munkáinak műszaki ellenőri és lebonyolítási feladataira 2003. szeptember 17. napján létrejött szerződés megszüntetését;

(d)
felhatalmazza Miakich Gábor polgármestert, hogy Szentendre Város Önkormányzata nevében és képviseletében Szentendre Város Önkormányzata és a Per-Mi Bt. (átalakulást követően Per-MI Kft.) között a Szentendre, Kálvária út 18. sz. alatti Barcsay Jenő Általános Iskola rekonstrukciós és bővítési munkáinak műszaki ellenőri és lebonyolítási feladataira 2003. szeptember 17. napján létrejött szerződés megszüntetéséhez szükséges jognyilatkozatokat megtegye;

(e)
elhatározza a Szentendre, Kálvária út 18. sz. alatti Barcsay Jenő Általános Iskola rekonstrukciós és bővítési munkáival kapcsolatos műszaki ellenőri és lebonyolítói feladatok ellátására új közbeszerzési eljárás kiírását, valamint az új közbeszerzési eljárás eredményeképpen történő szerződéskötésig ideiglenes műszaki ellenőri megbízását és felhatalmazza Miakich Gábor polgármestert, hogy Szentendre Város Önkormányzata nevében és képviseletében a műszaki ellenőri feladatok ideiglenes ellátására vonatkozó megbízási szerződést megkösse.

Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár

2. Jogtanácsos – intézkedésre

3. Vagyongazdálkodási Iroda – intézkedésre

4. Közgazdasági Iroda – intézkedésre 

5. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. június 15. 

Kiss Beatrix 

jegyzőkönyvvezető

